Publication: Magyar Közlöny
Issue: MK-1998-119 (Year: 1998, Number: 119)
Era: 1990-2004
Section: 4. számú melléklet a 18/1998. (XII. 27.) EüM rendelethez
Paragraph Index: 157

a) Tiltakozó nyilatkozat (szerv-, szövetátültetéssel kapcsolatosan) eltávolításához nem járulok hozzá. Hozzájárulok nyilatkozatomnak az Országos Transzplantációs Nyilvántartásba vételéhez. nyilatkozó aláírása nyilatkozatfelvevő aláírása A tiltakozó nyilatkozat érvényességének nem feltétele a tiltakozó nyilatkozatnak az Országos Transzplantációs Nyilvántartásba történő felvétele. Amennyiben azonban a tiltakozó nyilatkozatot az Országos Transzplantációs Nyilvántartás tartja nyilván, az Ön elhunyta esetén feltétlenül az egészségügyi személyzet tudomására jut tiltakozása. Míg, ha csak önmagánál tartja, előfordulhat, hogy tiltakozó nyilatkozata elveszik, megsemmisül stb. A nyilvántartás részeként az Ön adatait az adatvédelmi jogszabályok betartásával kezelik. Az Országos Transzplantációs Nyilvántartás plusz garanciát jelent ahhoz, hogy elhunyta esetén is rendelkezhessen szerveivel, szöveteivel. A tiltakozó nyilatkozat visszavonása a háziorvosnál, a kezelőorvosnál, valamint személyesen az Országos Transzplantációs Nyilvántartásnál (ÁNTSZ OTH, Budapest, 1097 Gyáli út 2—6.) kezdeményezhető. A nyilatkozat visszavonása bármikor kezdeményezhető, ha Ön úgy gondolja, hogy szerveit, szöveteit felajánlja átültetés céljára.

Source: https://magyarkozlony.hu/hivatalos-lapok/5ea3bba4e99c7a04d2ec4c86ff1b92763650491e/dokumentumok/fb87ee5f3c07d31636536873952b72a1be21085a/letoltes